ROMÂNIA                                                                                                                   
JUDEŢUL CĂLĂRAŞI                                                                         
CONSILIUL JUDEŢEAN CĂLĂRAŞI
HOTĂRÂRE
privind aprobarea Programului anual județean 
pentru acordarea finanţărilor nerambursabile, valabil pe anul 2026
Consiliul Județean Călărași, întrunit în ședința extraordinară din 16.06.2026,

Având în vedere:

- raportul Direcţiei Economice, Direcției Dezvoltare, Tehnică și Relații Externe și Direcției Juridice și Administrație Publică, înregistrat sub nr. 9713 din 10.06.2026;
- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

- avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
- prevederile Hotărârii Consiliului Județean Călărași nr. 83/2026 privind aprobarea bugetului Județului Călărași pe anul 2026 și a estimărilor pentru anii 2027-2029;
- prevederile art. 6 şi art. 15 din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

- prevederile art. 173 alin. (1) lit. d) și alin. (5) lit. d), e) şi f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
Art. 1. – Se aprobă Programul anual județean pentru acordarea de finanțări nerambursabile a activităților nonprofit de interes general de către Consiliul Județean Călărași pe anul 2026, conform Anexei care face parte integrantă din prezenta hotărâre, Program ce va fi publicat în Monitorul Oficial al României Partea a VI-a.
Art. 2. – Direcția Economică, Direcția Dezvoltare Tehnică și Relații Externe și Direcția Juridică și Administrație Publică vor duce la îndeplinire prevederile prezentei hotărâri.

Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași, Direcţiei Economice, Direcției Dezvoltare, Tehnică și Relații Externe și Direcției Juridice și Administrație Publică.
  PREŞEDINTE,

ec. Vasile ILIUȚĂ

                     
                 CONTRASEMNEAZĂ,                                                 
                                                                         SECRETARUL GENERAL AL JUDEŢULUI, 
   



                                                 Anca-Mirela ȘTEFĂNESCU
Nr. 136 


Adoptată la Călăraşi,
Astăzi  16.06.2026,
Redactată de cons. jur., 
Alin-Cristian GHEORGHE,
în 5 exemplare.
CONSILIUL JUDEȚEAN CĂLĂRAȘI


                Anexa 









  la Hotărârea nr. 136 din 16.06.2026
PROGRAM ANUAL JUDEȚEAN

 pentru acordarea finanţărilor nerambursabile, valabil pe anul 2026

  

Informaţii generale privind autoritatea contractantă, în special denumirea, codul fiscal, adresa, numărul de telefon, telefax şi/sau adresa de e-mail ale persoanei de contact: Consiliul Județean Călărași, str. 1 Decembrie 1918, nr. 1, municipiul Călărași, judeţul Călărași, telefon 0242/311301, fax 0242/331609, e-mail: cjcalarasi@calarasi.ro.  
Programul pentru acordarea finanţărilor nerambursabile - valabil pe anul 2026.  

Autoritatea finanţatoare: Judeţul Călărași, prin Consiliul Judeţean Călărași, cu sediul în Municipiul Călărași, str. 1 Decembrie 1918, nr. 1, acordă finanţări nerambursabile pentru activităţi nonprofit de interes general, în conformitate cu prevederile Legii nr. 350/2005 privind regimul finanţărilor din fonduri publice alocate pentru activităţi nonprofit de interes general, cu modificările şi completările ulterioare. 
Domeniile de intervenţie selectate sunt: activităţi sportive, activități de tineret și activități culturale.  

Beneficiari direcţi: orice persoană fizică sau persoană juridică fără scop patrimonial - asociaţie sau fundaţie - care desfăşoară activităţi nonprofit sau cult religios recunoscut conform legii, care doreşte să sprijine realizarea unor obiective de interes public general, regional sau local, are dreptul de a participa (în condiţiile Legii nr. 350/2005) la procedura pentru atribuirea contractului de finanţare nerambursabilă.  

Procedura aplicată: finanţarea nerambursabilă acordată din fonduri publice unui beneficiar se va face în baza unui contract de finanţare nerambursabilă încheiat între Consiliul Judeţean Călărași şi beneficiar, în urma aplicării procedurii selecţiei publice de proiecte, conform Ghidului solicitantului.  

În cazul în care, după prima sesiune, sumele alocate nu vor fi consumate, se vor organiza alte sesiuni până la consumarea integrală a fondurilor.  

Bugetul programului: suma totală alocată pentru Program în anul 2026 este de 1.000.000 lei, defalcată astfel:

	
	Domenii
	           Buget

	
	1. Proiecte - activităţi sportive
	   800.000 lei

	
	2. Proiecte - activităţi de tineret
	   100.000 lei

	
	3. Proiecte - activități culturale
	   100.000 lei

	
	                          TOTAL
	1.000.000 lei


Prevederi finale: Anunţul de participare la selecţia de proiecte va fi publicat în Monitorul Oficial al României, Partea a VI-a, în două cotidiene de interes local şi pe site-ul autorităţii publice finanţatoare: www.calarasi.ro. Perioada de elaborare şi depunere a proiectelor va fi de cel puțin 15 zile calendaristice de la publicarea anunţului.  

PREȘEDINTE,
ec. Vasile ILIUȚĂ
Cons. jur., Alin-Cristian GHEORGHE
